# Høringsdokument InterRegSim: Evalueringsskjema for simuleringsbaserte aktiviteter:

**Invitasjon til høring**

Personell som jobber med helsefaglig simulering inviteres med dette til å uttale seg om forslaget til *Evalueringsskjema for simuleringsbaserte aktiviteter*. Evalueringsskjemaet er utarbeidet som et resultat av høringen høsten 2023 *Kvalitetsindikatorer for evaluering av simuleringsbaserte aktiviteter*.

Frist for kommentarer er **16. februar 2024**. I samsvar med InterRegSim mandat (Evaluering) ble det besluttet at det skal utarbeides verktøy for registering og evaluering av simuleringsbaserte læringsaktiviteter.

Følgende arbeidsgruppe bestående av ressurspersoner fra alle RegSim ble etablert:

**Medlemmer i arbeidsgruppen:**

|  |  |
| --- | --- |
| Leder av arbeidsgruppen fra InterRegSim | Pål André Hegland |
| Representanter fra RegSim Nord | Runar Eilertsen/Turi Hauan |
| Representant fra RegSim Midt | Elisabeth Forberg |
| Representant fra RegSim Sør-Øst | Anne-Kristin Hæg |
| Representant fra RegSim Vest | Christian Søreide |

**Mandat til arbeidsgruppen**:

Arbeidsgruppen utarbeider et verktøy for registrering og evaluering av simuleringsbaserte læringsaktiviteter som kan brukes i alle regioner. Det bør brukes plattformer som allerede er tilgjengelig i de fire helseregionene. Det bør være et brukervennlig og enkelt system for at det skal være gjennomførbart. Gjerne bruk av QR koder for enkel tilgang. Evalueringsverktøyet skal være kunnskapsbasert og ta hensyn til simuleringspedagogiske moment som er viktige (som for eksempel psykologisk trygghet) og ta hensyn til kvalitets- og systemforbedring.

**Følgende kvalitetsindikatorer er utgangspunktet for evalueringsspørsmålene:**

1. Psykologisk Trygghet
2. Læringsmål
3. Realisme og relevans
4. Innlevelse
5. Faglighet
6. Samhandling
7. Mestring
8. Overføring og nytte

**Evalueringsskjema**

1. Psykologisk Trygghet
   1. I hvilken grad opplevde du det trygt å gi uttrykk for meningene dine i briefen? (1-6, svært liten til svært stor)
   2. I hvilken grad opplevde du det trygt å gi uttrykk for meningene dine underveis i scenarioet? (1-6, svært liten til svært stor)
   3. I hvilken grad opplevde du det trygt å gi uttrykk for meningene dine i debrief? (1-6, svært liten til svært stor)
2. Læringsmål
   1. Ble læringsmålene tydelig presentert for deg i briefen? (Ja / Nei)
   2. I hvor stor grad opplevde du at læringsmålene var relevante for din arbeidshverdag? (1-6, svært liten til svært stor)
   3. I hvor stor grad opplevde du at læringsmålene var mulig å innfri? (1-6, svært liten til svært stor)
3. Realisme og relevans
   1. I hvor stor grad opplevde du at scenarioet var realistisk for din arbeidshverdag? (1-6, svært liten til svært stor)
   2. I hvor stor grad opplevde du at scenarioet var relevant for din arbeidshverdag? (1-6, svært liten til svært stor)
4. Innlevelse
   1. I hvilken grad klarte du å leve deg inn i simuleringen? (1-6, svært liten til svært stor)
5. Faglighet
   1. I hvor stor grad var du forberedt til å løse de faglige utfordringene i dagens simulering? (1-6, svært liten til svært stor)
   2. I hvor stor grad opplevde du faglig utbytte av dagens simulering? (1-6, svært liten til svært stor)
6. Samhandling
   1. I hvor stor grad tenker du at dagens simulering bidrar til at teamarbeid fungerer bedre i framtiden? (1-6, svært liten til svært stor)
7. Mestring
   1. Simuleringsaktiviteten har bidratt til at jeg opplevde mestring (1-6, svært liten til svært stor)
   2. I hvor stor grad bidro dagens simulering til at du føler deg tryggere til å håndtere en liknende, reell hendelse? (1-6, svært liten til svært stor)
8. Overføring og nytte
   1. Erfaringsdeling og refleksjonen i debrief ga læring med overføringsverdi til egen arbeidshverdag (1-6, svært liten til svært stor)
9. Fritekstfelt:

Er det noe du har lyst til å gi tilbakemelding til fasilitator på?

**Prosess for arbeidsgruppen**

Arbeidsgruppen har fulgt InterRegSim sin mal for arbeidsprosess (https://helse-stavanger.no/interregsim/hvordan-arbeider-vi-i-interregsim) , og det er gjennomført digitale møter der representantene fra alle regionene har deltatt.

Arbeidsgruppen tok utgangspunkt i allerede eksisterende verktøy for evaluering og følgende publikasjoner har blitt benyttet som teoretisk forankring:

Bowler, F., Klein, M., & Wilford, A. (2021). Healthcare simulation standards of best practiceTM professional integrity. *Clinical Simulation in Nursing*, *58*, 45-48.

McDermott, D. S., Ludlow, J., Horsley, E., & Meakim, C. (2021). Healthcare simulation standards of best practiceTM prebriefing: preparation and briefing. *Clinical Simulation in Nursing*, *58*, 9-13.

Persico, L., Belle, A., DiGregorio, H., Wilson-Keates, B., & Shelton, C. (2021). Healthcare simulation standards of best practiceTM facilitation. *Clinical Simulation in Nursing*, *58*, 22-26.

Decker, S., Alinier, G., Crawford, S. B., Gordon, R. M., Jenkins, D., & Wilson, C. (2021). Healthcare simulation standards of best practiceTM The debriefing process. *Clinical Simulation in Nursing*, *58*, 27-32.

Watts, P. I., McDermott, D. S., Alinier, G., Charnetski, M., Ludlow, J., Horsley, E., ... & Nawathe, P. A. (2021). Healthcare simulation standards of best practiceTM simulation design. *Clinical Simulation in Nursing*, *58*, 14-21.

Rudolph, Jenny W. PhD; Raemer, Daniel B. PhD; Simon, Robert EdD. Establishing a Safe Container for Learning in Simulation: The Role of the Presimulation Briefing. Simulation in Healthcare: Journal of the Society for Simulation in Healthcare 9(6):p 339-349, December 2014. | DOI: 10.1097/SIH.0000000000000047